Diari Oficial de la Generalitat Valenciana


Sumari del DOGV 7884, del 29-09-2016 (2016/7510)

ORDRE 27/2016, de 20 de setembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la reglamentació de qualitat dels coents de Borriana, per a la seua distinció amb la marca de qualitat CV.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/09/20/27/dof/vci/html**

### Dades del document

Número de DOGV
:   7884

Data del DOGV
:   29-09-2016

Secció del DOGV
:   I. DISPOSICIONS GENERALS

Número del document
:   2016/7510


Data del document
:   20-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Borriana
    * legislació

ORDRE 27/2016, de 20 de setembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la reglamentació de qualitat dels coents de Borriana, per a la seua distinció amb la marca de qualitat CV. [2016/7510]  
La Llei 10/2006, de 26 de desembre, de Mesures Fiscals, de Gestió Administrativa i Financera i d'Organització de la Generalitat, en l'article 53, capítol XVII, «La protecció dels sistemes de qualitat agroalimentaris», preveu com un dels sistemes de qualitat o figura de qualitat agroalimentària la marca de qualitat CV, com a marca de garantia de la Generalitat de la Comunitat Valenciana.  
El Decret 91/1998, de 16 de juny (DOCV 3273, 26.06.1998), del Govern Valencià, aprova el Reglament de la marca de qualitat CV per a productes agraris i agroalimentaris, i estableix un mecanisme de distinció tècnica i comercial d'aquells productes amb valors peculiars de tipus qualitatiu, sociocultural o econòmic, per a protegir la seua singularitat, i evitar competències deslleials i facilitar al consumidor la seua identificació.  
Després dels estudis tècnics corresponents, la direcció general competent en matèria de qualitat agroalimentària ha estimat que per les seues característiques i qualitat, els coents de Borriana és un producte amb mereixements suficients per a ser objecte de l'aplicació de les previsions de l'esmentada disposició, i s'acull i s'impulsa la iniciativa dels operadors econòmics que així ho han sol·licitat a la conselleria competent en matèria de productes agraris i agroalimentaris.  
En reglamentar-se per la direcció general competent en matèria de qualitat els coents de Borriana, d'acord amb el Decret 91/1998, de 16 de juny (DOCV 3273, 26.06.1998), del Govern Valencià, que aprova el Reglament de la marca de qualitat CV per a productes agraris i agroalimentaris, la seua comercialització podrà emparar-se amb la marca de qualitat CV, de titularitat de la Generalitat, i haurà de complir les condicions d'autorització i ús que estableix el reglament de la marca aprovada per aquest decret, l'aplicació i gestió del qual correspon a la Conselleria d'Agricultura, Medi Ambient, Canvi Climàtic i Desenvolupament Rural, a través de la Direcció General de Desenvolupament Rural i Política Agrària Comuna.  
Per tot això, a l'empara del que disposa l'article 1.1 del Decret 91/1998, de 16 de juny, del Govern Valencià, i d'acord amb l'article 28.e de la Llei 5/1983, de 30 de desembre, del Consell,  
  
ORDENE  
  
Article únic. Aprovació de la reglamentació de qualitat  
S'aprova la reglamentació de qualitat dels coents de Borriana, que figura en l'annex d'aquesta ordre, a l'efecte de l'autorització respecte d'aquest producte de l'ús de la marca de qualitat CV, d'acord amb el seu reglament aprovat pel Decret 91/1998, de 16 de juny, del Govern Valencià, el qual queda inscrit en el registre de productes agroalimentaris amb marca de qualitat CV.  
  
DISPOSICIÓ ADDICIONAL  
  
Única. De la incidència pressupostària  
L'aplicació i desenvolupament del que es disposa en aquesta ordre no tindrà cap incidència en la dotació dels capítols de despesa assignats a la Generalitat i, en tot cas, haurà de ser atés amb els mitjans personals i materials d'aquesta.  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la seua publicació en el Diari Oficial de la Comunitat Valenciana.  
  
València, 20 de setembre de 2016  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO  
ANNEX  
Reglamentació de qualitat dels coents de Borriana  
  
En la present reglamentació s'estableixen els criteris generals per a identificar els coents de Borriana que pot ser distingida amb la marca de qualitat CV, descrivint el conjunt de requisits i controls, la finalitat dels quals és aconseguir la diferenciació del producte davant el consumidor, tant per les especials característiques de qualitat com per les seues condicions de producció i condicionament. Per a aquesta finalitat es descriuen els requisits mínims següents;  
  
  
CAPÍTOL I  
Disposicions generals  
  
Article 1. Producte emparat  
Els coents de Borriana, embotit curat coent, pertanyent al grup carnis-curat-madurats, grup xoriç i salsitxó i restes d'embotits curats madurats, de l'annex I del Reial Decret 474/2014, elaborat en la localitat de Borriana (Castelló), és una mescla de carns picades de porc condimentades amb sal fina, pebre de Caiena, espècies naturals i conservants autoritzats picat i pastat fins a aconseguir el punt idoni d'adob en el picada, embotit cru en budells naturals de porc, lligat amb fibra natural, de color blanc en el cas dels coents picants, i roig per a la varietat extra coenta, i posteriorment aplanat per a procedir a un procés de maduració (curat) que li assegura una bona estabilitat i un color, olor i sabor característics.  
  
  
Article 2. Matèries primeres  
En l'elaboració de l'embotit coents de Borriana, emparat per la marca de qualitat CV, s'utilitzarà carn magra de porc i cansalada de porc condimentades amb sal fina seca, pebre de Caiena i espècies naturals i conservants autoritzats.  
  
Article 3. Elaboració  
El procés d'elaboració de l'embotit coents de Borriana, emparat per la marca de qualitat CV, comprén les fases següents:  
a) Recepció i selecció de la matèria primera.  
b) Trossejat i picat de la carn magra de porc i cansalada de porc, a una grandària entre 4 i 6 mil·límetres.  
c) Addició d'espècies i condiments.  
d) Pastat fins a obtindre un bon lligam i homogeneïtat de la massa.  
  
e) Repòs i refredament de la massa abans de la seua embotició.  
f) Ompliment en budells naturals de porc amb un calibre entre 35 i 45 mil·límetres.  
g) Lligat: una vegada que la massa picada siga introduïda en el budell es procedirà al seu lligat, de color blanc en el cas del coent picant i roig per a la varietat extra coenta.  
h) Aplanat manual, un a un per a procedir al seu curat a l'aire lliure o en assecador.  
  
Article 4. Forma, dimensions i característiques organolèptiques  
L'embotit coents de Borriana, emparat per la marca de qualitat CV, tindrà les característiques següents:  
a) Forma aplanada, amb un calibre entre 13 i 17 mil·límetres.  
b) Consistència ferma i compacta al tacte.  
c) Superfície neta, generalment d'aspecte rugosa.  
d) Bona adherència del budell a la massa, tall llis i ben lligat.  
e) Clara diferenciació al tall entre el magre i la cansalada.  
f) L'olor i el sabor seran els característics que proporcionen els condiments, amb preponderància de la caiena i el procés de curat.  
  
  
CAPÍTOL II  
Envasat i etiquetatge  
  
Article 5. Envasat  
1. L'embotit Coents de Borriana, emparat per la marca de qualitat «CV», es condicionarà en embalatges de transport adequats, segons algun dels tipus següents:  
a) Envasat tradicional: en la venda al detall de peces soltes figurarà l'etiqueta en la penjada o pom.  
b) Envasat al buit per a la seua venda directa al públic: (unitari o amb diverses unitats de producte) en aquest cas també aniran etiquetatges segons el que s'estableix en l'article 6.  
2. L'envasat haurà de realitzar-se en les instal·lacions dels operadors autoritzats per a l'ús de la marca de qualitat CV.  
  
Article 6. Etiquetatge  
1. En l'etiquetatge dels coents de Borriana, emparat per la marca de qualitat CV, hauran de figurar les indicacions següents, a més de les exigides amb caràcter general per als aliments en el Reglament 1169/2011 del Parlament Europeu i del Consell, de 25 de octubre de 2011, sobre la informació alimentària facilitada al consumidor:  
a) El nom del producte embotit, Coents de Borriana.  
b) El distintiu de la marca de qualitat CV, d'acord amb l'article huité del Decret 91/1998, de 16 de juny, del Govern Valencià, pel qual s'aprova el Reglament de la marca de qualitat CV per a productes agraris i agroalimentaris, i/o norma que el substituïsca.  
c) El nom i/o logotip de l'entitat de control.  
2. Amb anterioritat a la posada en circulació dels models d'etiquetes que vagen a ser utilitzades, els esmentats models seran presentats davant el servei competent en matèria de qualitat agroalimentària de la conselleria competent en matèria d'agricultura, per a comprovar la seua adequació a la normativa vigent en matèria d'etiquetatge, d'acord amb el Decret 91/1998, de 16 de juny, abans esmentat i, si és el cas, s'autoritzarà l'ús d'aquestes.  
3. L'òrgan de gestió de la marca de qualitat CV embotit coents de Borriana entregarà les contraetiquetes als operadors autoritzats i l'etiquetatge haurà de realitzar-se en les seues instal·lacions.  
  
  
CAPÍTOL III  
Règim de control  
  
Article 7. Control intern  
1. Els operadors alimentaris autoritzats per a l'ús de la marca de qualitat CV embotit coents de Borriana portaran el seu propi control intern (autocontrol) en compliment del que estableix la legislació vigent en matèria de seguretat alimentària.  
2. El sistema d'autocontrol estarà establit de manera que es garantisca la traçabilitat del producte final.  
3. Serà objecte de control, la producció etiquetada amb la marca de qualitat CV embotit coents de Borriana, la identificació dels lots o partides, el número i tipus d'envasos i també les dates d'eixida i destinació d'aquests.  
4. Els operadors alimentaris autoritzats per a l'ús de la marca de qualitat CV embotit coents de Borriana hauran de sotmetre's, en tot moment, al que estableix el Reial Decret 474/2014, de 13 de juny, pel qual s'aprova la norma de qualitat de derivats carnis, i en la legislació complementària a aquesta o en les normes que les substituïsquen.  
5. El titular de l'autorització per a l'ús de la marca de qualitat CV embotit coent de Borriana estarà obligat a presentar al servei competent en matèria de qualitat agroalimentària de la conselleria competent en matèria d'agricultura una memòria cada vegada que se sol·licite la renovació de l'autorització per a l'ús de la marca, en la que es consignaran els resultats de la seua utilització.  
  
Article 8. Control extern  
1. Els operadors alimentaris autoritzats a utilitzar la marca de qualitat CV embotit coent de Borriana seran responsables que la producció i l'ús de la mateixa siguen conformes amb el que disposa el Decret 91/1998, de 16 de juny, del Govern Valencià, pel qual s'aprova el Reglament de la marca de qualitat CV per a productes agraris i agroalimentaris, en la normativa que la desenvolupe i en el present reglament tècnic de qualitat.  
2. Els operadors alimentaris autoritzats per a l'ús de la mateixa se sotmetran, a càrrec seu, a un sistema d'avaluació de conformitat, realitzat per un organisme de control extern, que haurà de ser autoritzat pel servei competent en matèria de qualitat agroalimentària de la conselleria competent en matèria d'agricultura, i en funció del compliment d'uns requisits que es fixaran reglamentàriament. Aquests organismes hauran d'estar acreditats d'acord amb les normes UNE-EN ISO/IEC17065 (Requisits generals per a entitats que realitzen la certificació del producte) i/o ISO 17035 (Criteris generals per al funcionament dels diversos tipus d'organismes que realitzen la inspecció) en l'àmbit agroalimentari.  
  
3. L'organisme de control extern comunicarà al servei competent en matèria de qualitat agroalimentària de la conselleria competent en matèria d'agricultura, en els terminis que es fixen per ella, els resultats dels controls realitzats als operadors alimentaris i productes d'aquests, tot això en funció del programa de control autoritzat.  
  
Aquestes comunicacions arreplegaran, si és el cas, les mesures correctores que els operadors alimentaris van proposar per a esmenar les no conformitats detectades per l'organisme de control i el grau de compliment i efectivitat de les esmentades mesures, i també qualsevol altra informació que estiga establida reglamentàriament.  
4. Si de l'estudi de les comunicacions que els organismes de control envien al servei competent en matèria de qualitat agroalimentària de la conselleria competent en matèria d'agricultura es dedueixen possibles incompliments per part dels operadors alimentaris, tant d'aquest reglament tècnic de qualitat com del reglament d'ús de la marca de qualitat CV, es procedirà, per part del servei competent en matèria de qualitat agroalimentària de la conselleria competent en matèria d'agricultura, a efectuar les actuacions que resulten pertinents.  
  
  
Article 9. Control oficial  
A l'empara del que disposa l'article seté del Decret 91/1998, de 16 de juny, del Govern Valencià, pel qual s'aprova el Reglament de la marca de qualitat CV per a productes agraris i agroalimentaris, el servei competent en matèria de qualitat agroalimentària de la conselleria competent en matèria d'agricultura realitzarà tots els controls complementaris que estime pertinents, a l'efecte de garantir el compliment del que es preveuen en els articles precedents.


Còpia Permalink ELI